ચીન ભારતની એનએસજીમાં એન્ટ્રીનો વિરોધ કરી રહ્યું છે, પરંતુ સાથે સાથે એવું પણ કહી રહ્યું છે કે નિયમોના આધારે આગળ વધશે અને ભારતના સભ્યપદને લઇને તેનું વલણ સકારાત્મક રહેશે. આમ, હવે એનએસજીમાં ભારતની એન્ટ્રીના મામલે ચીન પણ કૂણું પડ્યું હોય તેમ લાગી રહ્યું છે. ચીનના વિદેશ મંત્રાલયના પ્રવકતાએ જણાવ્યું હતું કે એનએસજી સભ્યોમાં નોન-એનપીટી દેશોના પ્રવેશને લઇને અલગ અલગ મત પ્રવર્તે છે અને તેથી આ મુદ્દે અમારે ચર્ચા કરવી પડશે.